"Җирдә яшәү үзе батырлык" - Шәрипова Гөлара шигырьләре

	Мин, Шәрипова Гөлара Вәкил кызы Арча районы Иске Төрнәле авылында туып үстем. Гаиләдә 5 нче бала булып дөньяга  килгәнмен. Әти-әниебез безне - 6 баланы бер-беренә керсез мәхәббәт һәм хөрмәт үрнәгендә тәрбияләп үстерделәр. Аларның олы йөрәкле, зирәк, һәрчак гадел, ихлас, мәрхәмәтле булулары    минем күңелдә шигырь   бөреләнүнең беренчел сәбәбедер дә. 	 Һөнәрем буенча мин -  укытучы. 1994 елда Арча педагогия училищесын тәмамладым,  югары белем алдым. 1995 елда тормыш иптәшем Ингел белән гаилә корып җибәрдек. Ата-ана булу бәхетен дә татыдык, 4 ул тәрбиялибез. Ничек шигырьләр иҗат итә башладыммы?..  Яшьтән үк гашыйк мин шигърияткә.  Баштарак үзем өчен генә, яшереп кенә язгалый идем. 2014 елда төпчек улым дөньяга килгәч, үземне шулкадәр бәхетле итеп тойдым, хис-кичерешләрем күңелемә сыймыйча,  шигырь юллары булып агылды.  Бәхетемне башкалар белән дә бүлешәсем килде.  Баштарак куркып кына, әлбәттә... Соңарак, минем шигырьләремне якын итүчеләр, хисләремне бүлешүчеләр, “нәкъ мин күңелдә йөрткәнне язгансың бит, әй...”, дип, иҗатымны хуплап торучылар артуы, алга таба да бу эшне дәвам итәргә зур этәргеч булды. 
	---	
Матбугат.ру

	№ --- | 08.08.2018	


